በመቀጠል የመድረኩ ትኩረት የጥልቅ ተሃድሶ ማጠቃሊያ ሲሆን ለውይይት መነሻ ይሆን ዘንድ የጥልቅ ተሃድሶው ግቦች፣የቅድመ-ዝግጅት ሥራዎች ፣የትግበራ ሄደት፣የተገኙ ውጤቶች እና ለማሳያነት ያህል በመልካም አስተዳደር ችግርነት ተለይተው የድርጊት መርሃ ግብር የወጣላቸው 80 ነጥቦችን የያዘ ሰነድ በትምህርት ዘርፍ የለውጥ ፕሮግራም ዳይሬክቶሬት በሆኑት በአቶ እሊያስ ግርማ ቀርቧል። የታለፈበት የጥልቅ ተሃድሶ ሂደት ላይም ሆነ ከዚሁ ጋር ተያይዞ ለውይይት መነሻ እንዲሆንና እግረመንገዱንም እንዲዳብር በቀረበው ሰነድ ላይ ተሳታፊዎች አስተያየት እንዲሰጡና ጥያቄ እንዲጠይቁ በተሰጠው እድል መሠረት በርካታ አሰተያየቶችና ጥያቄዎች ተነስተው መልስና ማብራሪያ አግኝተዋል።
